Wiktor Janukowytsch

Dr **Wiktor Fedorowytsch Janukowytsch** (urkàinisch , wìss. Umschriiwung  , rüssisch , wìss. Umschriiwung , ìn Diitschlànd oft *Viktor Janukowitsch;* * 9. Jüüli 1950 z’ Jenakijewo ìn dr Oblast Stalino, Ukràinischa SSR, Sowjetunioon, hìtt Jenakijewe, Oblast Donezk, Ukràina) ìsch a ehamooliger ukràinischer Politiker. Ar ìsch bis ìm März 2014 Mìtglììd vu dr „Pàrtäi vu da Regioona“ gsìì. Zwìscha 2002 un 2005 so wia nochamol zwìscha 2006 bis 2007 ìsch’r Minìschterpresidant vu dr Ukràina gsìì. Ìm Hornung 2010 ìsch’r Presidant vu dr Ukràina worra. Wahrend da Unrüahja z’ Kiew ìsch’r ìn Rüsslànd g’flìchta un ìsch wagadam àm 22. Hornung 2014 vum ukràinischa Pàrlàmant àbg’sätzt worra.

## siina politischa Làuifbàhn
Dr Janukowytsch ìsch z’äärscht vu 1997 bis 2002 Gouverneur vum Oblast Donezk gsìì. Gliichzittlig ìsch’r vu 1999 bis 2001 Vorsìtzend’r vum Donezker Oblast-Pàrlàmant gsìì. Àn dr Presidantswàhl ànna 2004 ìsch dr Janukowytsch bis àn dr zwaita Wàhlrunda glunga un hàt offiziäll d’ Wàhl geega dr ehamooliga Premiarminìschter Wiktor Juschtschenko gwunna. Trotzdam hàt maa’na Wààhlfälschung vorgworfa; waagadam sìnn groossa Protäschta uff’m Unàbhangikaitsplàtz z’ Kiew gsìì, womm’r àls „Oraansch Revoluzioon“ bezaichent hàt. Dr oowerschta Grìchtshoof hàt dr Resültààt vu dr zwaita Wàhlrunda ruckgàngig gmàcht. ’S ìsch àlso a näija Wàhlrunda gsìì, wo dr Janukowytsch geega dr Juschtschenko verloora hàt. Bii dr Presidantswàhl ànna 2010 hàt sìch dr Janukowytsch wììder uffgschtällt un hàt dàsmol d’ Premiarminìschtera Julija Tymoschenko gschlààga — dàsmol ìsch d’ Wàhl dur d’ ìnternàzionààla Beobàchter àls grachtig un demokrààtisch ààglüagt worra. 

Àls Presiant hàt dr Janukowytsch d’ Wìrtschàft vum Lànd wälla modärnisiara un hàt àm Ààfàng d’ Hàndelsverhàndlunga mìt dr Öiropäischa Unioon witter gmàcht, wo sii Vorganger ààgfànga ghàà hàt. Ar hàt àwwer verschproocha, àss sii Lànd bii dr Üssapolitik „blockfräi“ wurd bliiwa. D’ Politikwìssaschàftler hann jedoch gsajt, àss unter dr Presidantschàft vum Janukowitsch weeniger Demokràtii ìm Lànd gsìì ìsch — zem Biischpììl ìsch d’ Tymoschenko iigschpärrt worra —; d’ Prassafräihait ìsch iigschränkt worra, un ’s ìsch mehr Korrupzioon gsìì. Uff Druck vu Rüsslànd hàt dr Janukowytsch verwaigert, a Àssoziiarungsàbkumma mìt dr Öiropäischa Unioon z’ unterzaichna un hàt schtàttdässa-n-a Hàndelsàbkumma mìt Rüsslànd unterschrììwa un a Rättungskredit vu Rüsslànd ààgnumma. Wagadam sìnn ìn dr Ukràina groossa Protäschta geega dr Janukowytsch gsìì. D’ Unrüahja sìnn ìm Hornung 2014 àm schtärkschta gsìì; doo sìnn 100 Demonschtriaranda geteedet worra. Obwohl d’ Regiarung schliasslig a Àbkumma mìt dr Opposizioon unterzaichent hàt, ìsch dr Janukowytsch àm 21. Hornung ìn d’ Oschtukràina g’flìchta. Àm Tààg druff hàt’na s’ urkàinischa Pàrlàmant üss siim Àmt àbg’sätzt, dänn’r hàt sìch üss siim verfàssungsmaassig Pflìcht z’ruckgezooga — ’s ìsch àlso kää Àmtsäntheewungsverfààhra gsìì. Wu d’ Äntschaidung getroffa worra-n-ìsch, ìsch dr Janukowytsch doo nìt d’rbii gsìì. 

Àm 24. Hornung 2014 hàt d’ näija Regiarung a ìnternàzionààl Hàftbefaahl geega dr Janukowytsch iiglaita, dänn’r säjg verànwortlig gsìì fìr dr Tood vu da Demonschtriarander. Ànna 2015 ìsch d’ Fààhndung iigschtällt worra. Dr Janukowytsch hàt àwwer siina Àmtsäntheewung àls illegààl betràchta. Wagadam ìsch dr Janukowytsch ìn Rüsslànd g’flìchta un hàt siina Àmtäntheewung àls illegààl betràchta. Àm 18. Jüüni 2015 hàt’na dr Pàrlàmantsvorsìtzender üss’m Presidantsàmt offiziäll änthoowa. Mehrera Mainungsumfrooga hann gezaigt, àss dr Janukowytsch dr Presidant ìn dr ukràinischa Gschìcht gsìì ìsch, wo àm weenigschta beliabt gsìì ìsch. Ìm Ukràinischa gìtt’s sogààr s’ Wort „Janukaräija“ (Янукізми), fìr d’ groossa Fahler bezaichna, wo d’ ukràinischa Presidanta màcha.

Àm 24. Janner 2019 hàt a ukràinischer Grìchtshoof dr Janukowytsch waaga Hochverroot züa 13 Joohra Gfangniss verurtailt. Ìm Zuug vum Rüssisch-Ukràinischa Kriag sìnn Mäldunga gsìì, àss dr Janukowytsch vu Rüsslànd uff Minsk gebrocht worra sìì soll. Noh-n-em Rüssischa Ìwwerfàll uff d’ Ukràina hàt dr Janukowytsch ìm März 2022 dr ukràinischa Presidant Wolodymyr Selenskyj g’fordert, dr Kriag uffz’gaa.

## a pààr Bìlder vun em

Vladimir Putin and Viktor Yanukovych in 2006.jpg|dr Wiktor Janukowytsch zamma mìt’m rüssischa Schtààtspresidant Wladimir Putin z’ Kiew ànna 2006 
Yanukovych in Duma (2008-06-04).jpg|zamma mìt’m Vorsìtzender vu dr rüssischa Schtààtsduma Boris Gryslow ànna 2008
Dmitry Medvedev in Kharkov - 21 April 2010-11.jpeg|zamma mìt’m rüssischa Schtààtspresidant Dmitri Medwedew z’ Charkiw ìm Awrìl 2010
Naoto Kan and Viktor Yanukovych at the Japanese Kantei in 2011 (1).jpg|zamma mìt’m jàpàànischa Premiarminìschter Naoto Kan z’ Tokyo ìm Janner 2011
Vladimir Putin in Ukraine April 2011-1.jpeg|nochamol zamma mìt’m Wladimir Putin z’ Kiew, dàsmol ìm Àwrìl 2011
Dilma Yanukovych 2011.jpg|zamma mìt dr bràsiliàànischa Schtààtspresidantin Dilma Rousseff z’ Brasília ìm Oktoower 2011
Secretary Clinton Meets With Ukrainian President Yanukovych (6830100849).jpg|zamma mìt dr Hillary Clinton uff dr 48. Mìnchner Sìcherhaitskùmferanz ìm Hornung 2012
President Barack Obama talks with President Viktor Yanukovych (cropped).jpg|zamma mìt’m US-Presidant Barack Obama uff’m Nukleààra Sìcherhaitsgìpfel z’ Seoul ìm März 2012
The Leader of Opposition in Lok Sabha, Smt. Sushma Swaraj meeting the President of Ukraine, Mr. Viktor Yanukovych, in New Delhi on December 10, 2012.jpg|zamma mìt dr ìndischa Opposizioonslaitera Sushma Swaraj z’ Näi-Delhi ìm Dezamber 2012
A ceremony has been held to decorate the Presidents of Azerbaijan and Ukraine.jpg|dr Janukowytsch zamma mìt’m aserbaidschàànischa Presidant Ilham Alijew ìm Nowamber 2013
Walid Harfouch, Ukrainian President Viktor Yanukovych, Pier Luigi Malesani (Chairman of the Supervisory Board of Euronews) and Michael Peters (CEO of Euronews).jpg|zamma mìt Litt vun Euronews ànna 2013
Yanukovych Capitulation.jpg|dr Janukowytsch, wu-n-’r ànna 2014 s’ Àbkumma mìt dr Opposizioon unterzaichent hàt, vor äbb’r ìn Rüsslànd g’flìchta-n-ìsch


## siina Schrìfta
* 

## Lìteràtüür ìwwer’na
* 
* 
* 
* 

## Lüag àui
* Lischta vu da Schtààtsoowerhàuipta vu dr Ukràina

## Weblìnks

* 
* Wiktor Janukowytsch bii dr pàrlàmäntààrischa Versàmmlung vum Öiropàroot (anglisch)
* 

## Ainzelnoohwiisa